
REPUBLIKA HRVATSKA
BJELOVARSKO-BILOGORSKA ŽUPANIJA
GRAD GAREŠNICA
UPRAVNI ODJEL ZA DRUŠTVENE DJELATNOSTI
IMOVINU I OPĆE POSLOVE

KLASA:  554-02/25-01/1 
URBROJ: 2103-4-05-25-3
Garešnica, 19.09.2025.

Na temelju članka 41. stavaka 1. i 3. i članka 289. stavaka 3. i 12. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25), članka 26. i članka 29. stavka 3. Odluke o socijalnoj skrbi Grada Garešnice („Službeni glasnik Grada Garešnice“, broj 6/22 i 12/22), te točke V. Odluke o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2026. godinu („Narodne novine“ broj 5/26), Upravni odjel za društvene djelatnosti, imovinu i opće poslove Grada Garešnice objavljuje

JAVNI POZIV 
KORISNICIMA ZAJAMČENE MINIMALNE NAKNADE 
ZA OSTVARIVANJE PRAVA NA NAKNADU TROŠKOVA STANOVANJA
KOJI SE ODNOSE NA TROŠKOVE OGRJEVA ZA 2026. GODINU

	Temeljem članka 41. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25) pravo na naknadu troškova stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

	Troškovi grijanja smatraju se troškovima stanovanja u smislu Zakona o socijalnoj skrbi.

	Sukladno članku 289. stavku 3. Zakona o socijalnoj skrbi, dio troškova stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.

	Sukladno članku 26. Odluke o socijalnoj skrbi Grada Garešnice, pravo na naknadu troškova grijanja, kao dijela troškova stanovanja, može ostvariti korisnik koji ispunjava socijalni uvjet – pravo na zajamčenu minimalnu naknadu.

	Korisnici koji mogu ostvariti pravo na naknadu troškova grijanja, a griju se na drva, uz zahtjev su dužni priložiti dokaz o prebivalištu na području Grada Garešnice te vlastoručno potpisanu izjavu o korištenju drva za ogrjev, sukladno članku 29. stavku 3. Odluke o socijalnoj skrbi Grada Garešnice.

	Sukladno točki V. Odluke o kriterijima i mjerilima za financiranje troškova stanovanja te iznosu sredstava  za pojedinu jedinicu lokalne samouprave za 2026. godinu („Narodne novine“ broj 5/26), mjerilo za financiranje troškova stanovanja koji se odnose na troškove ogrijeva korisnika koji se griju na drva je iznos od 161,00 euro po korisniku.


Način i vrijeme podnošenja zahtjeva:
Ispunjen i potpisan zahtjev s pripadajućom dokumentacijom podnosi se u zgradi Gradske uprave Grada Garešnice, Vladimira Nazora 20A, Garešnica, svakim radnim danom od 08:00 do 13:00 sati počevši od 21. rujna 2026. godine do utroška sredstava osiguranih za ovu namjenu.


Potrebna dokumentacija za ostvarivanje prava:
1. Ispunjen i potpisan Zahtjev za ostvarivanje prava na naknadu za troškove stanovanja koji se odnosi na troškove ogrjeva za  2026. godinu (obrazac dostupan na mrežnim stranicama www.garesnica.eu i u Gradskoj upravi Grada Garešnice),
2. Dokaz o prebivalištu (uvjerenje o prebivalištu ili preslika osobne iskaznice).

Podatak o korištenju zajamčene minimalne naknade Grad Garešnica pribavit će službenim putem.

Podnositelj zahtjeva dužan je u zahtjevu dati točne i potpune podatke te vlastoručnim potpisom potvrditi izjavu da se grije na drva i da drva koristi za ogrjev.

Detaljne informacije o obradi osobnih podataka dostupne su u Obavijesti o obradi osobnih podataka, koja je objavljena uz ovaj Javni poziv.


PROČELNICA

          Adela Labaš,mag.admin.publ.

